RESOLUCIÓN do 13 de novembro de 2013 pola que se conceden as subvencións para investimentos innovadores para o crecemento empresarial, reguladas na Resolución do 11 de xullo de 2013 pola que se establecen as bases reguladoras para a concesión, en réxime de concorrencia competitiva, das subvencións para investimentos innovadores para o crecemento empresarial (código de procedemento IN848A) no ámbito da Comunidade Autónoma de Galicia (Programa I2C INN), cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2013 (Diario Oficial de Galicia número 138, do 22 de xullo), modificada pola Resolución do 17 de outubro de 2013 (Diario Oficial de Galicia número 206, do 28 de outubro).
Axencia Galega de Innovación — III. Outras disposicións — 15/11/2013

A Resolución do 11 de xullo de 2013 (DOG núm. 138, do 22 de xullo) establece as bases reguladoras para a concesión, en réxime de concorrencia competitiva, das subvencións para investimentos innovadores para o crecemento empresarial no ámbito da Comunidade Autónoma de Galicia e procede á súa convocatoria para o ano 2013.
No seu artigo 13 regúlase a resolución e notificación destas axudas unha vez que a comisión de valoración emita o informe no cal se recolla o resultado da avaliación efectuada e a contía da axuda proposta.
Unha vez constituída a Axencia Galega de Innovación, establecida no Decreto 50/2012, do 12 de xaneiro (DOG núm. 19, do 27 de xaneiro), polo que se crea a Axencia Galega de Innovación e se aproban os seus estatutos, e de acordo co disposto na súa disposición adicional primeira, quedou suprimida a Dirección Xeral de Investigación, Desenvolvemento e Innovación da Consellería de Economía e Industria, subrogouse a Axencia na totalidade dos seus dereitos e obrigas derivados do exercicio das correspondentes competencias e sucedeuna en todas as súas competencias.
Consecuentemente con todo o anterior e en exercicio das facultades que me confire o artigo 17.3 do Decreto 50/2012, do 12 de xaneiro (DOG núm. 19, do 27 de xaneiro), polo que se crea a Axencia Galega de Innovación e se aproban os seus estatutos,
Primeiro. Concederlles as subvencións para investimentos innovadores para o crecemento empresarial (código de procedemento IN848A) a todas as empresas seleccionadas que figuran no anexo I desta resolución, por orde decrecente de puntuación e ata o esgotamento do crédito correspondente ao procedemento IN848A, que supoñen un total de 2.000.000,00 euros para o ano 2013. Aquelas subvencións para as cales se recolle «Si» na columna Feder están cofinanciadas con fondos Feder.
Segundo. Deixar como non subvencionadas as restantes solicitudes admitidas a trámite, por esgotamento do crédito correspondente ao procedemento IN848A, que se recollen no anexo II desta resolución.
Terceiro. Desestimar expresamente o resto das solicitudes presentadas ao abeiro da Resolución do 11 de xullo de 2013 (DOG núm. 138, do 22 de xullo), dentro do procedemento IN848A.
Cuarto. O artigo 6 do anexo I da Resolución do 11 de xullo de 2013 (DOG núm. 138, do 22 de xullo) indica que o prazo para xustificar os gastos subvencionados, co obxecto de poder percibir as subvencións, remata o 31 de outubro de 2013, e sinálase expresamente a documentación que se debe achegar. En relación coa xustificación das axudas, observarase así mesmo o establecido no artigo 19 das bases da convocatoria.
Por outra banda, o 28 de outubro de 2013 publicouse no Diario Oficial de Galicia a Resolución do 17 de outubro de 2013 pola que se amplía o prazo límite para a realización dos gastos e execución dos investimentos, sinalado no parágrafo anterior, ata o 30 de decembro de 2013 (inclusive).
Quinto. A Axencia Galega de Innovación adoptará as medidas necesarias para a instrución dos correspondentes expedientes de gasto.
Sexto. A inobservancia por parte dos beneficiarios de calquera das bases establecidas na convocatoria suporá a perda do dereito a percibir a subvención correspondente.
Sétimo. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada, no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de novembro de 2013